## dachser_inteligent_logistics

Tlačová správa Bratislava 30. 5. 2017

**Z Azkaru sa stáva Dachser**

**Medzinárodný poskytovateľ logistických služieb Dachser integroval počas posledných štyroch rokov svoju španielsku dcérsku spoločnosť Azkar Group do svojej európskej siete pozemných prepráv. Organizácia pre pozemnú logistiku bude teraz pôsobiť pod názvom Dachser Spain a Dachser Portugal. Na veľtrhu Transport Logistic v Mníchove integráciu oznámili Bernhard Simon, CEO, Michael Schilling, COO Road Logistics, a Juan Antonio Quintana, Managing Director European Logistics Iberia.**

Rebranding predstavuje vyvrcholenie integračného procesu, ktorý sa začal v januári 2013 akvizíciou Azkaru spoločnosťou Dachser. Obe firmy spolupracovali už od roku 2007, o rok neskôr Dachser získal vo svojom vtedajšom partnerovi pre Španielsko desaťpercentný podiel. „Obe spoločnosti sa k sebe od začiatku skvele hodili. Zdieľame rovnaké hodnoty, máme rovnakú podnikovú kultúru a obchodné vízie,“ vysvetľuje Bernhard Simon. „Na základe toho sme boli schopní postupovať s integráciou rýchlo a hladko. Súčasne sme vďaka tejto akvizícii každý rok na Pyrenejskom polostrove dosahovali profitabilného rastu.“

Dachser po akvizícii úzko prepojil svoje pobočky v Španielsku a Portugalsku so svojou európskou sieťou. Z pôvodných 70 denných importných a exportných liniek v roku 2013 je to dnes už 130 liniek, zatiaľ čo počet zásielok z a do Európy narástol v rovnakom období o 40 percent. Michael Schilling zdôrazňuje výhody európskej štandardizovanej siete zbernej služby: „To, čo vidíte, to u nás tiež dostanete. Jednotné procesy, pracovné postupy a pravidlá našej siete rovnako ako integrované IT systémy sú základom pre spoľahlivosť, bezpečnosť a kvalitu našich služieb.“

**Novo v Dachser farbách**

Rebranding značky je spojený s ucelením integračného procesu. V budúcnosti sa národné dcérske spoločnosti budú nazývať Dachser Spain a Dachser Portugal. „To bolo naším cieľom, ktorý podporovali naši zamestnanci, manažment i zákazníci,“ potvrdzuje Juan Antonio Quintana. „Dachser sieť tvorí základ nášho úspechu. Teraz sme v úplne inej lige ako pred štyrmi rokmi a môžeme našich zákazníkov podporovať v ich raste po celom svete. Preto je logické, že teraz urobíme ďalší krok a budeme na trhu vystupovať tiež pod značkou Dachser. „Päť pobočiek – v Barcelone, Bilbau, Malage, Portu a Valencii – už je rebrandovaných v modro-žltých farbách, zvyšok pobočiek bude nasledovať najneskôr do roku 2020. Z dvoch tisícok rozvozových áut už dnes jazdí v Dachser farbách vyše 70 percent. „Zo zjednotenia pod značku Dachser profitujú naši zamestnanci a predovšetkým naši zákazníci,“ dopĺňa Bernhard Simon. „Preto pri rozširovaní našej siete investujeme do pracovných miest, pobočiek a integrácie systémov a procesov. Na Pyrenejskom polostrove teraz otvárame novú kapitolu úspešného príbehu.“

**Dachser na Pyrenejskom polostrove**

V Španielsku a Portugalsku pôsobí Dachser so svojou divíziou európskych pozemných prepráv European Logistics (predtým Azkar Group) a s divíziou Air & Sea Logistics (predtým TransUnion) a zamestnáva tu 3 353 ľudí v 87 pobočkách. V obchodnej oblasti Food Logistics Dachser v rámci siete European Food Network spolupracuje od začiatku roka 2016 s partnerom Logifrío. Ako jeden z najväčších poskytovateľov logistických služieb na Pyrenejskom polostrove sa spoločnosť Dachser radí v pozemných prepravách medzi exportne orientovaných tzv. One-stop-shop poskytovateľ pre všetky logistické požiadavky. To zahŕňa aj zbernú službu, celovozové prepravy, skladovania, služby s pridanou hodnotou a tiež balíkové služby pre segment B2B. Dachser Spain a Dachser Portugal získa nových zákazníkov v obchodnej oblasti pozemných prepráv okrem iného aj vďaka špeciálnym riešeniam DIY-Logistics a Chem-Logistics. Pre zákazníkov z chemického priemyslu bolo v roku 2016 v 48 pobočkách zriadené oddelenie pre takzvaný nebezpečný tovar. Jedna pobočka je už ohodnotená systémom „SQAS“.

Divízia leteckej a námornej prepravy v Španielsku a Portugalsku, ktorú vedie Federico Camañez, Managing Director Air & Sea Logistics Southern Europe, má jedenásť pobočiek na najväčších letiskách a námorných prístavoch a slúži pre napojenie na medzikontinentálne trhy. Navyše bola v roku 2017 v Madride zriadená aj gateway pre leteckej prepravy.

Dachser v roku 2016 prepravil na Pyrenejskom polostrove približne 20,5 miliónov zásielok s celkovou tonážou cca 3 milióny ton a dosiahol obrat okolo 741 miliónov eur. Celkovo ponúka Dachser svojim zákazníkom v Španielsku a Portugalsku skladové plochy s výmerou 424 000 m2 s 362 000 paletovými miestami.

**Základné informácie o spoločnosti Dachser Slovakia a. s.**

História spoločnosti Dachser sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti Dachser a až do roku 2009 vystupuje na trhu pod menom LINDBERGH & DACHSER a. s. Od 1.1.2010 spoločnosť pôsobí na trhu pod obchodným menom Dachser Slovakia a. s. Premenovaním bol zavŕšený integračný proces spoločnosti do celosvetovej siete koncernu Dachser. V súčasnosti má Dachser na Slovensku 4 pobočky – v Bratislave, Lozorne, Martine a Košiciach, v ktorých pracuje 136 zamestnancov.

**Základné informácie o skupine Dachser**

Rodinná spoločnosť Dachser so sídlom v nemeckom Kemptene je popredným európskym poskytovateľom logistických služieb. Dachser poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: Dachser European Logistics, Dachser Food Logistics a Dachser Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje Dachser inteligentné logistické riešenia po celom svete. V súčasnosti zamestnáva zhruba 27 450 ľudí v 409 pobočkách v 43 krajinách sveta. Za rok 2016 zrealizoval cca 80 miliónov zásielok s hmotnosťou 38,2 miliónov ton. Celkový obrat koncernu Dachser v roku 2016 predstavoval 5,71 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**Dachser Slovakia a.s**.

MSc Monika Takáčová

Marketing Communications

Tel.: +421 2 6929 6183

Fax: +421 2 6929 6229

E-mail: monika.takacova@dachser.com

www.dachser.sk